Ma in hof oor moord op vier kinders | Maroela Media
Zinhle Maditla in die Witbankse landdroshof. Foto: ANA
'n Vrou wat aangekeer is nadat sy glo haar vier kinders in Klarinet in eMalahleni, Mpumalanga, vermoor het, het Maandag in verband met dié moorde in Witbank se landdroshof verskyn.
Zinhle Maditla (24) het vlugtig voor landdros Darleen Venter verskyn toe sy gevra het om 'n regshulpprokureur te kry. Sy bly in aanhouding tot die saak weer op 14 Januarie vir haar borgtogaansoek voorkom.
Maditla is op 30 Desember in hegtenis geneem toe sy haarself in die Vosman-polisiestasie oorgegee het. Dit was pas nadat die ontbinde liggame van haar kroos – twee meisies (onderskeidelik 4 en 8 jaar) en twee seuns (onderskeidelik 7 jaar en 11 maande) – in die kamer gekry is wat sy in die woonbuurt Klarinet huur.
Haar huisbaas, Matilda Mahlangu, het aan African News Agency gesê dat sy en nog huurders die deur van die kamer afgebreek en op die oorskot afgekom het nadat hulle 'n slegte reuk op die erf geruik en vlieë tussen die gordyne en vensters gesien het.
Brig. Leonard Hlathi, polisiewoordvoerder, het Maandag buite die hof gesê Maditla is die aand van 30 Desember in die hospitaal opgeneem nadat die polisie gesien het dat sy "swak" was. Hy sê die ondersoek duur voort.
Dit lyk na erge depressie. Sy is so jonk. Sterkte aan naasbestaandes.
Hierdie maak my woedend! Ek het nie woorde nie. 24 jaar oud? 4 kinders?
Mag God haar genadig wees!
So jonk en so baie kinders… Hoop sy kry nie meer nie… Hulle het nie n goeie kans op oorlewing nie.
En dit is hoekom LO weggevat moet word op skool en daai geld eerder spandeer word op voorbehoedding. Inspytings vir almal! Kinders met kinders is ons ondergang